LATVIJAS REPUBLIKAS MINISTRU KABINETS

2013.gada Rīkojums Nr.

Rīgā (prot. Nr. .§)

**Par nekustamo īpašumu objektu iekļaušanu nacionālās sporta bāzes Sporta kompleksa „Mūsa” sastāvā**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Sporta komplekss „Mūsa”” (adrese – Elijas iela 17, Rīga, LV-1050, reģistrācijas numurs – 40003674721) 2012.gada 19.jūnija (papildināts 2012.gada 30.oktobrī) iesniegumu par papildus nekustamo īpašumu „Mūsa treks” un „Palmo” iekļaušanu nacionālās sporta bāzes – Sporta kompleksa „Mūsa” sastāvā.

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. Ar Ministru kabineta 2010.gada 30.decembra rīkojumu Nr.791 „Par nacionālās sporta bāzes statusa piešķiršanu sporta kompleksam „Mūsa” piešķirts nacionālās sporta bāzes statuss, nosakot, ka sporta komplekss „Mūsa” sastāv no šādiem nekustamā īpašuma objektiem:

2.1.1. zemesgabala (nekustamā īpašuma kadastra Nr. 4060 001 0021) „Mūsas trase”, Gailīšu pagasts, Bauskas novads, 141500 m2 platībā (zemes vienības kadastra apzīmējums 4060 001 0021) (ierakstīts Gailīšu pagasta zemesgrāmatu nodalījumā Nr.172 uz sabiedrības ar ierobežotu atbildību „Sporta komplekss „Mūsa”” vārda);

2.1.2. sešām būvēm (būvju kadastra apzīmējumi 4060 001 0021 002; 4060 001 0021 003; 4060 001 0021 004; 4060 001 0021 005; 4060 001 0021 007; 4060 001 0021 022) „Mūsas trase”, Gailīšu pagasts, Bauskas novads (ierakstīts Gailīšu pagasta zemesgrāmatu nodalījumā Nr.172 uz sabiedrības ar ierobežotu atbildību „Sporta komplekss „Mūsa”” vārda);

2.2. saskaņā ar likuma „Par nacionālās sporta bāzes statusu” 4.pantu nacionālā sporta bāze ir speciāla sporta vajadzībām celta vai piemērota būve, kā arī vide (laukumi, celiņi sporta nodarbībām, veselības takas u.tml.), kurai neatkarīgi no tā, kā īpašumā šī būve vai vide atrodas, šajā likumā noteiktajā kārtībā piešķirts nacionālās sporta bāzes statuss;

2.3. sporta komplekss „Mūsa” savas funkcijas sporta jomā var nodrošināt tikai tad, ja tā sastāvā ir atbilstošas un sporta funkciju tieši vai pastarpināti nodrošinošas būves. Starptautiskā Automobiļu federācija, izsniedzot trases licenci, izvērtē sacensību norises vietas atbilstību tehniskajam stāvoklim un iespējas nodrošināt treniņus, sporta un veselīga dzīvesveida popularizēšanas iespējas. Starptautiskā Automobiļu federācija sporta kompleksa „Mūsa” atbilstību ir vērtējusi kā vienotu nekustamā īpašuma kopumu („Mūsas trase” „Mūsa treks” un „Palmo”). Visi trīs nekustamie īpašumi „Mūsas trase” „Mūsa treks” un „Palmo” nodrošina pilnīgu sporta kompleksa „Mūsa” atbilstību pasaules vai Eiropas čempionātu, to posmu, kausu izcīņas un kvalifikācijas sacensību rīkošanai. Līdz ar to ir konstatējams pamatojums nekustamo īpašumu „Mūsa treks” un „Palmo” iekļaušanai nacionālās sporta bāzes Sporta kompleksa „Mūsa” sastāvā;

2.4. nekustamie īpašumi „Mūsa treks” un „Palmo”, kuru iekļaušanu nacionālās sporta bāzes Sporta kompleksa „Mūsa” sastāvā ierosina sabiedrība ar ierobežotu atbildību „Sporta komplekss „Mūsa””, ietilpst nacionālās sporta bāzes Sporta kompleksa „Mūsa” sastāvā;

2.5. Ministru kabineta 2010.gada 30.decembra rīkojumu Nr.791 „Par nacionālās sporta bāzes statusa piešķiršanu sporta kompleksam „Mūsa” 2.1. un 2.2.apakšpunktos noteiktā nekustamā īpašuma sastāva papildināšana ar nekustamajiem īpašumiem „Mūsa treks” un „Palmo” nemaina lēmuma par nacionālās sporta bāzes statusa piešķiršanu Sporta kompleksam „Mūsa” būtību;

2.6. saskaņā ar likuma „Par nacionālās sporta bāzes statusu” 6.panta **31** daļā noteikto Latvijas Nacionālā sporta padome 2012.gada 24.oktobra sēdē (prot. Nr.5, 7.§., 7.3.apakšpunkts) ir atbalstījusi nacionālās sporta bāzes Sporta kompleksa „Mūsa” sastāvā iekļauto nekustamo īpašumu papildināšanu ar nekustamajiem īpašumiem „Mūsa treks” un „Palmo”;

2.7. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

2.8. saskaņā ar Administratīvā procesa likuma 87.panta pirmās daļas 1..punktu tajā pašā lietā administratīvo procesu var uzsākt no jauna uz adresāta iesnieguma pamata, ja ir mainījušies lietas faktiskie apstākļi, kuri bija par pamatu lēmuma pieņemšanai;

2.9. pēc Ministru kabineta 2010.gada 30.decembra rīkojuma Nr.791 „Par nacionālās sporta bāzes statusa piešķiršanu sporta kompleksam „Mūsa”” izdošanas ir mainījušies lietas faktiskie apstākļi. Par faktisko apstākļu maiņu uzskatāma sabiedrības ar ierobežotu atbildību „Sporta komplekss „Mūsa”” 2012.gada 19.jūnija (papildināts 2012.gada 30.oktobrī) iesniegumā norādītā informācija par nekustamo īpašumu „Mūsa treks” un „Palmo” saistību ar nacionālās sporta bāzes Sporta kompleksa „Mūsa” darbības nodrošināšanu.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 4.pantu, 6.panta ceturto daļu un Administratīvā procesa likuma 67.pantu un 87.panta pirmās daļas 1.punktu Ministru kabinets nolemj papildināt nacionālās sporta bāzes Sporta kompleksa „Mūsa” nekustamā īpašuma sastāvu ar šādiem nekustamā īpašuma objektiem:

3.1.zemesgabalu (nekustamā īpašuma kadastra Nr. 4060 001 0054) „Mūsas treks”, Gailīšu pagasts, Bauskas novads, 169900 m2 platībā (zemes vienības kadastra apzīmējums 4060 001 0021) (ierakstīts Gailīšu pagasta zemesgrāmatu nodalījumā Nr.265 uz sabiedrības ar ierobežotu atbildību „Sporta komplekss „Mūsa”” vārda)”;

3.2. divām būvēm (būvju kadastra apzīmējumi 4060 001 0054 001; 4060 001 0054 002;) „Mūsas treks”, Gailīšu pagasts, Bauskas novads (ierakstīts Gailīšu pagasta zemesgrāmatu nodalījumā Nr.100000454691 uz sabiedrības ar ierobežotu atbildību „Sporta komplekss „Mūsa”” vārda);

3.3. zemesgabalu (nekustamā īpašuma kadastra Nr. 4060 002 0010) „Palmo”, Gailīšu pagasts, Bauskas novads, 900 m2 platībā (ierakstīts Gailīšu pagasta zemesgrāmatu nodalījumā Nr.47 uz sabiedrības ar ierobežotu atbildību „Sporta komplekss „Mūsa”” vārda);

3.4. divām būvēm (būvju kadastra apzīmējumi 4060 002 0010 001; 4060 002 0010002;) „Palmo”, Gailīšu pagasts, Bauskas novads (ierakstīts Gailīšu pagasta zemesgrāmatu nodalījumā Nr.47 uz sabiedrības ar ierobežotu atbildību „Sporta komplekss „Mūsa”” vārda).

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas oficiālā elektroniskā izdevuma „Latvijas Vēstnesis” tīmekļa vietnē www.vestnesis.lv.

Ministru prezidents V.Dombrovskis

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē: Valsts sekretāre S.Liepiņa

20.05.2013. 08:52

857

A.Mičule

67047928, anda.micule@izm.gov.lv